jkorsvik/nowiki_second_scrape_merged huggingface dataset:
N2

N2 kan vise til:

N2 er den kjemiske formelen til nitrogen


== Veier ==
N2 (Sør-Afrika)
Eóganachta

Eóganachta eller Éoganachta var en av de viktigste dynastiske grupperingene i Irland i tidlig kristen tid/tidlig middelalder. Ifølge tradisjonen ble dynastiet grunnlagt av Eógan, konge av Mumu og eldste sønn av den halvmytologiske 200-talls kongen Oilill Ollum. De dominerte Mumu (tilsvarer omtrent dagens provins Munster), og betraktet seg selv som herskere av Leth Moga, den sørlige delen av Irland. Deres symbolske politiske sentrum var Caísel, som hadde en tilsvarende funksjon for Eóganachta som Tara hadde for Uí Néill. Tittelen konge av Caísel ble gitt til den mektigste blant klanlederne innenfor Eóganachta som konge av Tara var tittelen for den fremste blant Uí Néill, og som kongen av Tara gjorde krav på overherredømmet over Irland gjorde kongen av Caísel krav på Leath Moga, hele den sørlige halvdelen av øya. I perioder hadde de virkelig kontroll over den sørlige delen, og i første halvdel av 800-tallet utfordret de Uí Néills posisjon som det dominerende dynastiet i Irland.
Eóganachta hadde sterke bånd til kirken, og Emly var deres kirkelige maktbase. Dette abbediet/bispesetet var kontrollert av Eóganachta gjennom hele middelalderen. Den kanskje mest kjente lederen av Eóganachta var Feidlimid mac Cremthanin, som var konge av Mumu (820–847), og samtidig abbed i både Clonfert og Cork abbedi. Han gis i noen kilder også tittelen biskop av Emly. Ifølge Inisfallen-annalene var han også overkonge av Irland. Det er nok en overdrivelse, men han utfordret både Conchobar mac Donnchada og Niall Caille, og ble først beseiret av Niall i 841. Etter sin død ble han betraktet som en helgen i noen martyrologier.
Etter Feidlimids tid gikk Eóganachtas makt tilbake, og i stedet for å utfordre Uí Néill i Míde og Leinster, måtte de forsvare sitt eget territorium mot Uí Néill, de nye norrøne bosetningene i Cork og Limerick, og indre splittelse. Under Cerball mac Dunlaige rev Osraige seg løs fra Eóganachts innflytelse. Så vokste Dal Cais i innflytelse, og utfordret Eóganachta nordfra. Mathgamain mac Cennetig fra Dal Cais ble i 960 den første konge av Caisíl fra en annen klan enn Eóganachta, og under hans bror Brian Boru og hans etterfølgere ble Eóganachta detronisert. 


== Litteratur ==
Donnchadh Ó Corraín, «Vikings in Ireland and Scotland in the Ninth Century». I: Peritia 1998. Årbok for Medieval Academy of Ireland. issn 0332-1592 pdf
Donnchadh Ó Corraín, The Vikings & Ireland,
Annalene av de fire mesterne
Ulsterannalene


== Eksterne lenker ==
Ó Corraín:Vikings in Ireland and Scotland...
Ó Corraín:Vikings&Ireland
Blåstål

Blåstål og rødnebb (Labrus mixtus) er en leppefisk der hannen og hunnen er så forskjellige at de har fått egne navn. Hannfiskene blir kalt blåstål og hunnfiskene rødnebb.


== Beskrivelse ==
Kroppen og hodet er slank og langstrakt. Hannfisken blir opptil 40 cm og 1 kg, mens hunnfisken blir opptil 30 cm og 500 g.
Hunnen er rød eller oransje og har tre svarte flekker på bakerste delen av ryggen. Hannen er oransj med lyse- og mørkeblå marmoreringer, mangler de tre svarte flekken som hunnen har.


== Biologi ==
Arten er hermafroditt og de fleste individer er hunner (rødnebb) i starten. Enkelte er primære hanner. Disse ser ut som hunner, men er hannkjønn hele livet. Sekundære hanner er hunner (rødnebb) som utvikler seg til hanner (blåstål). Forvandlingen av de sekundære hannene (blåstål) er styrt av sosiale forhold. Hver blåstål har et harem av rødnebb, hvis den dør vil den primære hunnen forvandles til blåstål og overta haremet.
Rollen til de primære hannfiskene er ennå ukjent, men de deltar trolig ikke i reproduksjonen av arten.


== Utbredelse og habitat ==
Arten finnes i det østlige Atlanterhavet fra Senegal, Azorene og Madeira nordover til Nord-Norge. Både på vest og østsiden av Storbritannia og rundt Island. I Middelhavet og Svartehavet.
Den trives best på hardbunn fra 15–200 m dyp. Om sommeren finner man den gjerne helt oppe i fjæra.


== Systematikk ==
Arten er beskrevet under mange vitenskapelig navn, delvis fordi forskerne ikke har skjønt at blåstål og rødnebb er samme art. Carl von Linné beskrev arten under to eller tre forskjellige navn i Systema Naturae (1758). Den internasjonale kommisjonen for zoologisk nomenklatur har i 2000 bestemt at Linnés Labrus bimaculatus viser til den søramerikanske cichliden Cichlasoma bimaculatum. Det gyldig navnet til blåstål blir da Labrus mixtus, ettersom dette navnet står før Labrus varius i Systema Naturae.


== Referanser ==


== Eksterne lenker ==
(en) blåstål og rødnebb – oversikt og omtale av artene i WORMS-databasen 
(en) blåstål og rødnebb i Encyclopedia of Life 
(en) blåstål og rødnebb i Global Biodiversity Information Facility 
(no) blåstål og rødnebb hos Artsdatabanken 
(sv) blåstål og rødnebb hos Dyntaxa 
(en) blåstål og rødnebb hos FishBase 
(en) blåstål og rødnebb hos ITIS 
(en) blåstål og rødnebb hos NCBI 
(en) Kategori:Labrus mixtus – bilder, video eller lyd på Wikimedia Commons 
(en) Labrus mixtus – galleri av bilder, video eller lyd på Wikimedia Commons 
Labrus mixtus – detaljert informasjon på Wikispecies 
(en) Labrus mixtus Linnaeus, 1758 Cuckoo wrasse - FishBase
Rødnebb

Rødnebb (Sylvia nigricapillus) er en monotypisk art i sangerfamilien (Sylviidae). Arten inngår i slekten Sylvia, som ellers teller 30 arter.


== Taksonomi ==
Rødnebb var tidligere klassifisert i slekten Lioptilus og ble regnet til timalfamilien (Timaliidae), men genetiske data har siden vist at den hører hjemme i sangerfamilien, der den inngår i slekten Sylvia.


== Biologi ==
Rødnebb blir cirka 17–19 cm lang og veier typisk 26–34 g. Den har rosa-oransje nebb, som nok er opphavet til det norske navnet på arten. Rødnebb har sort hette og sorte overkinn, mens oversiden ellers er olivengrønn. Nedre del av kinnene, strupen og buken er ellers nærmest gråhvit. Kjønnene er like.Arten er utbredt i det sørlige og sørøstre Sør-Afrika, der den lever i temperert montan tåkeskog der det vokser bredbladet eviggrønn, typisk i høyder omkring 750–1 825 moh. Om vintrene observeres den ned til omkring 600 moh.
Rødnebb har bevaringsstatus som sårbar, fordi habitatet trues av avskoging. IUCN anslo i 2017 at populasjonen av voksne individer var på omkring 1 000–3 300, men trenden er negativ.


== Inndeling ==
Inndelingen følger Birds of the World og er i henhold til Winkler, Billerman & Lovette (2020).

Passeriformes, spurvefugler
Passeri, sangfugler
Passerida
Sylvioidea
Sylviidae, sangerfamilien
Sylvia,
S. curruca, rødnebb (monotypisk)


== Referanser ==


== Eksterne lenker ==
Sylvia nigricapilla – detaljert informasjon på Wikispecies
Liste over ICAO-flyselskapskoder (T)

Dette er en liste over ICAO kodene flyselskaper:


== Referanser ==
Institut français de Norvège

Institut français de Norvège (tidligere Det franske kultursenter) er et senter som har til formål å bedre forbindelsene mellom Frankrike og Norge. Det finnes avdelinger i Oslo og Stavanger.
Organisasjonen har sitt eget mediatek med franske bøker, tegneserier og filmer. Sentrene arrangerer også franskkurs og tester i franskkunnskaper, det er også et eget opplegg for fransklærere.


== Eksterne lenker ==
Offisielt nettsted
Ben Sahar

Ben Sahar (hebraisk: בן שהר; født 10. august 1989 i Holon) er en israelsk fotballspiller som siden 2021 spiller for den israelske klubben Maccabi Haifa. 


== Historikk ==
Som tenåring ble han regnet som et stort talent, med hurtighet, fysikk og ballkontroll. 
Etter at han i mai 2006 ble hentet inn til engelske Chelsea FC fra Hapoel Tel-Aviv for £ 320 000, spilte han for det meste på Chelseas reservelag, men han fikk også noen innhopp på førstelaget. Den 26. juli 2007 ble han lånt ut til Queens Park Rangers i omtrent fem måneder. Det endte med ni kamper i championship. Den 21. februar 2008 ble Sahar på nytt lånt ut, denne gangen til Sheffield Wednesday. Etter dette var han på utlån i Nederland for De Graafschap før han meldte overgang til Espanyol.
Senere har han blant annet spilt for den tyske klubben Hertha BSC Berlin.


== Referanser ==


== Eksterne lenker ==
(en) Ben Sahar – UEFA 
(en) Ben Sahar – Transfermarkt 
(en) Ben Sahar – national-football-teams.com 
(en) Ben Sahar – WorldFootball.net 
(en) Ben Sahar – FootballDatabase.eu 
(en) Ben Sahar – Soccerway 
(en) Ben Sahar – Israels fotballforbund 
(en) Ben Sahar – FBref 
(es) Ben Sahar – as.com
Ligue communiste révolutionnaire

Ligue communiste révolutionnaire (LCR) var et fransk trotskistisk politisk parti grunnlagt i 1974. Partiet, som var den franske avdelingen av den fjerde internasjonale, utga den ukentlige avisa Rouge og tidsskriftet Critique communiste. Partiet ble formelt oppløst 5. februar 2009, og en del av medlemmene dannet det nye partiet Nouveau Parti anticapitaliste.
LCR ble etablert 1974 etter at partiets forgjenger Ligue Communiste ble forbudt i 1973. Ligue Communiste ble selv etablert i 1969 etter det kommunistiske ungdomspartiet Jeunesses Communistes Révolutionnaires som ble forbudt i 1968. Gruppen inkluderer også medlemmer av andre trotskistretninger.
Et stadig pågående spørsmål er en allianse med andre venstreparti i Frankrike, deriblant  et annet trotskistparti Lutte ouvrière. De to partiene har hatt felles kandidater ved flere valg, men har hatt felles kandidat med presidentvalgene i 2003 og 2007.
Mer militante LCR-medlemmer deltar åpent i orianisasjoner som ATTAC (Association pour la taxation des transactions pour l'aide aux citoyens) og den kommunistiske fagorganisasjonen Solidaires Unitaires Démocratiques.


== Eksterne lenker ==
(en) Ligue communiste révolutionnaire – kategori av bilder, video eller lyd på Commons 
(en) Ligue communiste révolutionnaire – galleri av bilder, video eller lyd på Commons
Olivier Besancenot

Olivier Besancenot (født 18. april 1974 i Levallois-Perret) er en fransk trotskistisk politiker. Han stilte opp i det franske presidentvalget i 2007 som representant for partiet Ligue communiste révolutionnaire. Der endte han på femteplass med 4,08 prosent av stemmene. 
Han stilte opp også i 2002 og ble også da nummer fem med 4,25 prosent av stemmene.
Besancenot er historiker men har siden 1997 arbeidet som postbud.


== Referanser ==


== Eksterne lenker ==
(en) Olivier Besancenot – kategori av bilder, video eller lyd på Commons 
(en) Olivier Besancenot – galleri av bilder, video eller lyd på Commons 
Olivier Besancenots kampanjeside 2007
Drøvel

Drøvel (uvula) er en utvekst som henger ned i svelget fra bakre kant av den bløte ganen, også kalt ganeseilet. Når man titter inn i munnhulen til et menneske ser en drøvelen henge ned mot bakre del av tungen. De fremre ganebuene som sees like foran mandlene (tonsillene) danner det typiske bildet av deler av en sirkel, med drøvelen hengende fra toppen av sirkelen.
Ved moderat overvekt kan noe ekstra fettvev i den bløte ganen og drøvelen forverre snorking. Mindre inngrep på ganeseil og drøvel kan gi betydelig redusert snorking.


== Se også ==
Artikulasjonssted
Skarre-r
Liste over ICAO-flyselskapskoder (F)

Dette er en liste over ICAO kodene flyselskaper:


== Referanser ==
Kristoffer

Kristoffer, Christoffer, Christopher, Kristofer eller Christofer er den skandinaviske versjonen av det greske navnet Khristoforos (Χριστόφορος). Navnedelen Khristo er utledet fra det greske ordet Khristos (Χριστός), som betyr Kristus, mens foros er utledet fra det greske ordet ferein (φέρειν), som betyr «å bære». 
En legende vil ha det til at St. Kristoffer som ble gitt navnet fikk det etter å ha båret Jesus over en elv.


== Utbredelse ==
Christopher har vært et vanlig navn i England siden 1500-tallet.

I Norge var Kristofer et vanlig navn på 1600-tallet, og Christopher på 1700-tallet. Kristoffer var blant de mest populære navnene til guttebarn på 1990-tallet, men har siden blitt mindre populært. Christoffer og Christopher hadde også en popularitetstopp i samme periode, men var ikke blant de aller mest populære navnene.

Christopher har vært et populært navn i USA fra 1950-årene.

I Sverige var Christoffer mest populært i 1980-årene.

På Island har Kristófer vært et populært navn fra 1990-årene.

Navnet Kristoffer, i denne skriveformen, er i dag mest utbredt i Skandinavia, og er mest brukt i Norge. I Sverige og Danmark er Christoffer en vanligere skrivemåte.

Variantene Krzysztof i Polen, Christophe i Frankrike og Christopher i USA er blant de vanligste navnene i de respektive landene.

Tabellen nedenfor gir en detaljert oversikt over populariteten til mannsnavnet Christopher og varianter av dette i noen av de landene hvor statistikk er tilgjengelig.


== Navnedager ==
Norsk navnedag for Kristoffer: 18. desember
Norsk navnedag for Christopher: 14. mai
Minnedag i den katolske kirke: 25. juli, i Tyskland 24. juli


== Kjente personer med navnet ==
Personene i listene er ordnet kronologisk etter fødselsår.

St. Kristoffer
Christofer Columbus (1451–1506), italiensk oppdagelsesreisende og handelsmann
Kristoffer Nilsen Svartbækken Grindalen (1804–1876), den siste som ble henrettet i Norge for forbrytelse begått i fredstid
Kristofer Janson (1841–1917), norsk dikter
Christopher Hornsrud (1859–1960) politiker, Ap.  statsminister
Kristofer Uppdal (1878–1961), norsk forfatter
Krzysztof Penderecki (1933–), polsk komponist, dirigent og pedagog
Krzysztof Zanussi (1939–), polsk filmregissør
Krzysztof Kieślowski (1941–1996), polsk filmregissør og manusforfatter
Krzysztof Piotrowski (1953–), polsk-norsk skulptør og keramiker
Christophe Gans (1960–), fransk filmregissør
Jean-Christophe Grangé, (1961–), fransk thriller-forfatter
Christopher Nielsen (1963–), norsk tegneserieskaper og animasjonsfilmregissør
Kristopher Schau (1970–), norsk musiker og programleder
Christophe Moreau (1971–), fransk syklist
Kristoffer Joner (1972–), norsk skuespiller
Kristofer Hivju (1978–), norsk skuespiller
Christopher Paolini (1983–), amerikansk forfatter
Kristofer Hæstad (1983–), norsk fotballspiller
Kristoffer Tømmerbakke (1983–), musikkprodusent og rapper i Erik og Kriss
Christoffer Dahl (1984–), norsk fotballspiller
Christoffer Fagerli Rukke (1988–), norsk skøyteløper


=== Som etternavn ===
Agota Kristof (1935–), sveitsisk-ungarsk forfatter


== Referanser ==


== Eksterne lenker ==

(en) Behind the Name: Kristoffer
(en) Think Baby Names: Kristoffer
Olav Njaastad

Olav Njaastad (født 20. juli 1958 i Bergen) er redaksjonsleder i NRK. Han har lang organisasjonserfaring og journalistbakgrunn fra Østfold-Posten (1980–81), Indre Smaalenenes avis (1980–1981), Det Nye (1981–1982), NRK Østlandssendingen (1982-1984 og 1986-1987), Norsk Studentunion (1984–1985), NTB (1987–1988), NRK Dagsrevyen (1988–1992) og TV 2  (1992–1999).
I 1999 ble Njaastad valgt som leder i Norsk Journalistlag. I 2003 gikk han tilbake til TV 2. I 2006 gikk han over til å bli ansatt som ansvarlig redaktør i Kommunal Rapport. I august 2007 gikk Njaastad inn som redaksjonsleder/prosjektleder for det undersøkende programmet Brennpunkt i NRKs dokumentar- og samfunnsavdeling. I november 2014 gikk han inn i redaksjonen for programmet Verdibørsen i NRKs kulturavdeling. 
I 1994 ble han tildelt Riksmålsforbundets Lytterpris for fremragende målbruk i radio og fjernsyn.


== Referanser ==
Clonfert abbedi

Clonfert abbedi (gælisk:Cluain Ferta Brénainn) var et irsk kloster grunnlagt av Brendan sjøfareren rundt år 559. Det lå i det som i dag er grevskapet Galway.


== Historie ==
Klosteret skal ha blitt grunnlagt av Brendan sjøfareren i 559. Han skal også være gravlagt her. Clonfert var et viktig kirkelig maktsenter i tidlig kristen tid og middelalder, og også et viktig senter for læring. Teologen Cummin (død 12. november 661) kom fra dette klosteret. Klosteret var også viktig for Céli Dé bevegelsen som oppsto på 700-tallet.
I 807 forteller Ulster-annalene om et regulært slag mellom Clonfert og Cork abbedi, som resulterte i «nedslakting av utallige vanlige klerikere og eminente menn fra Cork-samfunnet». Slike annilistiske opptegnelser om krigføring mellom klostersamfunn viser at båndene mellom verdslig og kirkelig makt var tette. Senere på 800-tallet var den mektige Eóganachta-kongen Feidlimid mac Cremthanin abbed både i Clofert og Cork.
Ifølge Ulsterannalene ble Clonfert plyndret av vikinger både i 844 og 845.
Clonfert ble bispesete fra 1100-tallet, og et katolsk bispedømme bærer fortsatt dette navnet. Bispesetet er imidlertid flyttet fra Clonfert til Loughrea.


== Clonfert katedral ==
Ved Clonfert ligger en katedral. De eldste delene stammer fra 1180. 


== Galleri, katedralen i Clonfert ==
David Hayter

David Bryan Hayter (født 6. februar 1969 i Santa Monica i California) er en amerikansk skuespiller og manusforfatter som blant annet dubber stemmen sin i anime og videospill. Han er kanskje mest for den engelske stemmen til Solid Snake og senere Big Boss i den populære spillserien Metal Gear Solid og for å ha skrevet manuset til den første X-Men-filmen. I tillegg er han en av flere som skrev på manuset til X2: X-Men United.


== Manus ==
X2: X-Men United (2003) (en av flere manusskribenter)
The Scorpion King (2002) (manus)
X-Men (2000) (manusskribent og skuespiller : Statue Of Liberty sikkerhetsvakt)


== Referanser ==


== Eksterne lenker ==
(en) Offisielt nettsted 
(en) David Hayter – kategori av bilder, video eller lyd på Commons 
(en) David Hayter på Internet Movie Database 
(sv) David Hayter i Svensk Filmdatabas 
(da) David Hayter på Filmdatabasen 
(da) David Hayter på Scope 
(fr) David Hayter på Allociné 
(en) David Hayter på AllMovie 
(en) David Hayter hos Rotten Tomatoes 
(en) David Hayter hos The Movie Database 
(en) David Hayter hos Behind The Voice Actors 
IGN: 10 Spørsmål: David Hayter
Intervju fra metalgearsolid.org med David Hayter Arkivert 6. november 2007 hos Wayback Machine.
IAMA Intervju med David Hayter
Fylkesvei 5006

Fylkesvei 5006 går mellom Rolvsnes og Rubbestadneset i Bømlo kommune.
Frem til 2019 hadde veien betegnelsen fylkesvei 19 (Hordaland).


== Kommuner og knutepunkter ==

 BømloRolvsnesvegen 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv5006
(no) Statens vegvesen – trafikkmeldinger
Fylkesvei 5004

Fylkesvei 5004 går mellom Brandasund og Hollundskjosen i Bømlo kommune.
Frem til 2019 hadde veien betegnelsen fylkesvei 18 (Hordaland).


== Kommuner og knutepunkter ==

 BømloBrandasundvegen 

Goddevegen 

Hollundsvegen 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv5004
(no) Statens vegvesen – trafikkmeldinger
5. serierunde i Adeccoligaen 2007

5. serierunde i Adeccoligaen 2007 startet 5. mai klokken 16:00 med den TV-sendte kampen mellom Notodden og Sogndal. Runden ble avsluttet med syv kamper den 6. mai 2007 som alle startet klokken 18:00.


== Fakta ==


== Eksterne lenker ==
Adeccoligaen 2007: Terminliste og resultater på altomfotball.no
Fylkesvei 4998

Fylkesvei 4998 går mellom Svortland og Kvernahaugen i Bømlo kommune.
Frem til 2019 hadde veien betegnelsen fylkesvei 14 (Hordaland).


== Kommuner og knutepunkter ==

 BømloStavlandsvegen 

Melingsheio 

Hiskavegen 

Hallaråkervegen 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv4998
(no) Statens vegvesen – trafikkmeldinger
Stranger in a Strange Land

Stranger in a Strange Land kan vise til:

Stranger in a Strange Land (bok) av Robert A. Heinlein
Stranger in a Strange Land (sang) av Iron Maiden
Stranger in a Strange Land (sang)

«Stranger in a Strange Land» er skrevet av gitarist Adrian Smith, og er den femtende Iron Maiden singelen, sluppet ut som nummer to på albumet Somewhere in Time. Sangen er urelatert til Robert A. Heinleins bok med samme navn.
Teksten handler om en arktisk oppdager som dør og fryser fast i isen. Etter hundre år blir kroppen hans funnet av andre oppdagere. Adrian Smith ble inspirert til sangen etter å ha snakket med en oppdager som hadde funnet et frossent fortidslik.
«Stranger in a Strange Land» er kun en av to Iron Maiden-sanger som har «fade out», den andre sangen er «The Prophecy» fra Seventh Son of a Seventh Son.
Soloen blir spilt av Adrian Smith.


== Sporliste ==
«Stranger in a Strange Land» (Adrian Smith) – 5:45
«That Girl» (Andy Barnett, Goldsworth, Jupp; FM cover) – 5:04
«Juanita» (Steve Barnacle, Derek O'Neil; Marshall Fury cover) – 3:47
Fylkesvei 5072

Fylkesvei 5072 går mellom Tveit og Gloppevågen i Fitjar kommune.
Frem til 2019 hadde veien betegnelsen fylkesvei 76 (Hordaland).


== Kommuner og knutepunkter ==

 FitjarOsternesvegen 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv5072
(no) Statens vegvesen – trafikkmeldinger
Sylwester Szmyd

Sylwester Szmyd (født 2. mars 1978 i Bydgoszcz) er en polsk landeveissyklist. Han har syklet siden han var 10 år, og ble proff i 2001. Han har deltatt i Giro d'Italia syv ganger, og i Vuelta a España tre ganger.


== Meritter ==


== Referanser ==


== Eksterne lenker ==
(en) Sylwester Szmyd – kategori av bilder, video eller lyd på Commons 
(en) Sylwester Szmyd – Olympedia 
(en) Sylwester Szmyd – Sports-Reference (OL-resultater – arkivert) 
(en) Sylwester Szmyd – ProCyclingStats 
(en) Sylwester Szmyd – Cycling Archives 
(en) Sylwester Szmyd – Cycling Quotient 
(en) Sylwester Szmyd – CycleBase
Sjølgrodd

Sjølgrodd brukes om bygnings- og båtdeler av tre der man trenger et buet stykke, og betyr at treet er vokst i bue eller har en grein eller rot med passe vinkel til trestammen, og tykkelse, til det man skal bruke det til.  Et slikt buet trestykke kalles gjerne en krok, mest brukt om kroker laget av trestammer det der står ut en grein eller en rot.
All trearbeidskultur inneholder omfattende kunnskap om trematerialet.  I gamle dager ble skogene drevet på en helt annen måte enn nå; man lot skogen mer eller mindre vokse slik den selv ville, og tok ut enkelte trær her og der (plukkhogst) etter hva man skulle ha materialer til, altså så på det enkelte tres spesielle former og egenskaper, om det var rett eller krumt, om det var langsomtvokst med tett ved, eller hurtigvokst med løsere ved, om det hadde greiner eller røtter med en vinkel og tykkelse som passet til det man ville lage.  Her kunne man så hente krumvokste knær til hus eller båter.  Ved å bruke slike sjølgrodde emner, kunne man få stor styrke også i deler som var relativt spinkle.
I skogene til en del gårder der de la mye vekt på båtbygging, kunne visse skogteiger brukes spesielt til å "ale" frem trær der man fikk særlig velegnede emner og kroker til båtbygging.  I slike "båtteiger" fikk ungene gjerne forbud mot å klatre i trærne, for at de ikke skulle brekke greiner, og kanskje spolere en god, fremtidig krok, eller et godt emne til båtbord, esing e. a.
Det er også kjent at til visse båtdeler som stevner o. l. lette man blant trær i bratte skråninger der jorden langsomt hadde seget nedover, slik at en del av trærne der hadde vokst i en buet form.
Sjølgrodde knær er best kjent fra eldre bygninger; sjøhus, stavkirker o. l., men har vært vel så mye brukt i klassisk båtbygging, ikke minst når man bygget robåter.  Ennå i dag er en del av delene i tverrstiverne – banda – på robåtene lagd av sjølgrodde emner.
Slike bøyde trestammer ble også brukt til meier til sleder og geiter, gjerne forsterket med flate jernband. Man lette da spesielt etter trær som var rette på en god del av lengden, og hadde en passe bøy i tillegg, til å lage oppsvinget på meiene.
Barrow upon Humber

Barrow upon Humber er en landsby og verdslig sogn i distriktet North Lincolnshire i grevskapet Lincolnshire, England. Landsbyen ligger rundt 2 km inne i landet fra sørbredden av elva Humber, og rundt 5 km øst for Barton-upon-Humber. Nede ved elva like nord for landsbyen, ved jernbanelinja fra Cleethorpes og Grimsby til Barton, ligger den lille havna Barrow Haven som håndterer tømmer fra Latvia og Estland. I henhold til folketellingen i 2011 har landsbyen og sognet en befolkning på 3 022 innbyggere.Barrow inneholder stedet til kloster fra sen angelsaksisk tid. Det har blitt godt utforsket, men stedet er nå bygget over og markert med en plakett.


== Referanser ==


== Eksterne lenker ==
(en) Barrow upon Humber – kategori av bilder, video eller lyd på Commons
Landsbyens nettsted